2018. gada 9. janvārī Noteikumi Nr. 20

Rīgā (prot. Nr. 2 5. §)

**Grozījumi Ministru kabineta 2016. gada 15. jūlija noteikumos Nr. 469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai"**

Izdoti saskaņā ar

[Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma](http://likumi.lv/ta/id/) [20. pant](http://likumi.lv/ta/id/#p20)a 14. punktu un

Attīstības finanšu institūcijas likuma

12. panta ceturto daļu

Izdarīt Ministru kabineta 2016. gada 15. jūlija noteikumos Nr. 469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai" (Latvijas Vēstnesis, 2016, 138. nr.; 2017, 158. nr.) šādus grozījumus:

1. Izteikt 20.2. un 20.3. apakšpunktu šādā redakcijā:

"20.2. Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 3. punktā noteiktajām nozarēm atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 8., 9., 10. un 11. punktā noteiktajām definīcijām;

20.3. Komisijas regulas Nr. 651/2014 13. panta "a" un "b" punktā noteiktajām nozarēm:

20.3.1. Komisijas regulas Nr. 651/2014 13. panta "a" punktā noteiktajām nozarēm atbilstoši Komisijas regulas Nr. 651/2014 2. panta 13., 43. un 44. punktā noteiktajām definīcijām, un kuģubūvei, kas tiek definēta kā pašpiedziņas komerciālo kuģu būve. Pašpiedziņas komerciālie kuģi ir tādi kuģi, kuriem, izmantojot savu paša dzinējspēku un vadību, ir visas īpašības, lai tie būtu piemēroti patstāvīgai kuģošanai atklātā jūrā vai pa iekšzemes ūdensceļiem, un kuri pieder pie vienas no šādām kategorijām:

20.3.1.1. jūras kuģi, kas nav mazāki par 100 bruto tonnām, un līdzvērtīga izmēra iekšzemes ūdensceļu kuģi, ko izmanto pasažieru un/vai preču pārvadāšanai;

20.3.1.2. jūras kuģi, kas nav mazāki par 100 bruto tonnām, un līdzvērtīga izmēra iekšzemes ūdensceļu kuģi, ko izmanto īpašu pakalpojumu sniegšanai (piemēram, bagarkuģi un ledlauži);

20.3.1.3. velkoņi, kuru jauda nav mazāka par 365 kW;

20.3.1.4. šo noteikumu 20.3.1.1., 20.3.1.2. un 20.3.1.3. apakšpunktā minēto kuģu nepabeigti korpusi, kas ir peldoši un pārvietojami;

20.3.2. Komisijas regulas Nr. 651/2014 13. panta "b" punktā noteiktajām nozarēm atbilstoši Komisijas regulas Nr. 651/2014 2. panta 45. un 130. punktā noteiktajām definīcijām."

2. Papildināt noteikumus ar 23.1 punktu šādā redakcijā:

"23.1 Ja netiek izpildīts šo noteikumu 23.4. apakšpunktā minētais nosacījums, visas projekta izmaksas ir uzskatāmas par neattiecināmajām izmaksām, un, ja šo noteikumu ietvaros piešķirts paralēlais aizdevums, tas atgūstams no saimnieciskās darbības veicēja."

3. Izteikt 36. punktu šādā redakcijā:

"36. Paralēlo aizdevumu nevar saņemt, ja saimnieciskās darbības veicējs nav iesniedzis sabiedrībā Altum projekta iesniedzēja parakstītu apliecinājumu, ka tas nav veicis un neveiks Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14. panta 16. punktā norādītās darbības, kuras definētas Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 61. punkta "a" apakšpunktā, un ka uz to neattiecas Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14. panta 17. punktā minētais nosacījums."

Ministru prezidents,

veselības ministra

pienākumu izpildītājs Māris Kučinskis

Ministru prezidenta biedrs,

ekonomikas ministrs Arvils Ašeradens